钦定古今图书集成/明伦汇编/氏族典/第153卷 > 袁衷
## 钦定古今图书集成/明伦汇编/氏族典/第153卷 > 袁衷

按《广东通志》：“衷字秉忠，东莞人。正统辛酉乡贡，初授
户部河南司主事，历梧州知府，改平乐、永州。所至公
正廉明，民蒙其惠。尤长于诗文，所著有《竹庭槁》。”

===袁彬===按《万姓统谱》：“彬字文质，新昌人。正统己巳土木之变，
以校尉从英庙北狩逾年，履危蹈险，服劳效忠。明年
还，论功授锦衣卫百户。天顺丁丑，率先迎驾复辟，升
指挥佥事。辛巳，以协剿曹钦功，升都指挥，掌锦衣卫
事。寻升至光禄大夫、柱国，前军都督府都督同知。成
化丁未，致仕终。”子勋、熹。